
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εχτάσεως 49 τμ στη θέση «Γκούριζα» 

Κοινότητος Σταμάτας του Νομού Αττικής. 1 

Κήρυξη ως αναδασωτέας εχτάσεως 2,730 στρεμ. στη θέση «Γκού¬ 
ριζα» Κοινότητος Σταμάτας του Νομού Αττικής. 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


' Εγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του Δήμου 


Ηρακλείου (Ν. Αττικής). 3 

ΑΠΟΦΑΣΕΙΣ 

Αναστολή χορήγησης οικοδομικών αδειών σε εκτός σχεδίου περιοχή 
του οικισμού Ζαχάρως Δ. Ζαχάρως (Ν. Ηλείας). . . .. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2952 (1) 

Κήρυξη ως αναδασωτέας εχτάσεως 49 τμ στη θέση «Γκούριζα» Κοινό- 
τητος Σταμάτας του Νομού Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Αποκεντρώ- 
σεως», όπως αυτές τροποποιήθηκαν μεταγενέστερα με το Ν.Δ. 532/ 
70. 

2. Τις διατάξεις του Ν.Δ. 1147/1972 «περί Διοικήσεως μείζονος 


Πρωτευούσης» σε συνδυασμό με τις όμοιες του 711/72 Β.Δ. 

3. Τις διατάξεις της παρ. 3 του άρθρου 117 του Συντάγματος. 

4. Τις διατάξεις του Ν. 998/79 «περί προστασίας των Δασών και 
των Δασικών εν γένει εκτάσεων της Χώρας» και ειδικότερα: 

α) του άρθρου 41 παρ. 1, 

β) του άρθρου 38 παρ. 1, 

5. Τις διαταγές του Υπουργείου Γεωργίας: 

α) 160417/1180/8.7.80, περί οδηγιών για τις αναδασωτέες 
εκτάσεις. 

β) 182447/3049/24.9.80 

6. Την αριθ. 4190/24.9.1992 πρόταση του Δασαρχείου Πεντέλης 
σχετικά με την κήρυξη ως αναδασωτέας, της αναφερομένης στο θέμα 
εχτάσεως, αποφασίζουμε: 

Κηρύσσουμε αναδασωτέα, ώστε να αποκλεισθεί η διάθεσή της για 
άλλο προορισμό την ιδιωτική δασική έκταση (ιδιωτικό δάσος), εμβαδού 
σαράντα εννέα (49) τετραγωνικών μέτρων στη θέση «Γκούριζα» περιφέ¬ 
ρειας Κοινότητος Σταμάτας Ν. Αττικής, με σκοπό τη διατήρηση του χα¬ 
ρακτήρα του δάσους του οποίου η δασική βλάστηση, που αποτελείτο 
από χ. πεύκη, καταστράφηκε κατά μήνα Σεπτέμβριο 1991 με ανέγερση 
αυθαιρέτου οικίσκου από τσιμεντόλιθους διαστάσεων 7μΧ7μ και προ- 
διορίζεται από τα στοιχεία Α-Β-Γ-Δ-Α, όπως φαίνονται στο συνημμένο 
διάγραμμα το οποίο αποτελεί αναπόσπαστο μέρος της αποφάσεως αυ¬ 
τής και έχει όρια: 

Ανατολικά: Γύρωθεν με δάσος χ. πεύκης κληρονόμων Ηλιοπού- 
λου. 

Δυτικά: Γύρωθεν με δάσος χ. πεύκης κληρονόμων Ηλιοπούλου. 

Βόρεια: Γύρωθεν με δάσος χ. πεύκης κληρονόμων Ηλιοπούλου. 

Νότια: Γύρωθεν με δάσος χ. πεύκης κληρονόμων Ηλιοπούλου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 21 Οκτωβρίου 1992 
Ο Νομάρχης 

ΕΥΑΓ. ΧΑΡΑΛΑΜΠΙΔΗΣ 

Αριθ. 2928 (2) 

-Κήρυξη ως αναδασωτέας εκτάσεως 2,730 στρεμ. στη θέση «Γκούριζα» 
Κοινότητος Σταμάτας του Νομού Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Αποκεντρώ- 
σεως», όπως αυτές τροποποιήθηκαν μεταγενέστερα με το Ν.Δ. 532/ 
1970. 

2. Τις διατάξεις του Ν.Δ. 1147/1972 «περί Διοικήσεως μείζονος 
Πρωτευούσης» σε συνδυασμό με τις όμοιες του 711/72 Β.Δ. 

3. Τις διατάξεις της παρ. 3 του άρθρου 117 του Συντάγματος. 

4. Τις διατάξεις του Ν. 998/79 «περί προστασίας των Δασών κάι 
των Δασικών εν γένει εκτάσεων της Χώρας» και ειδικότερα: 

α) του άρθρου 41 παρ. 1, 
β) του άρθρου 38 παρ. 1, 

' 5. Τις διαταγές του Υπουργείου Γεωργίας: 

α) 160417/1180/8.7.80, περί οδηγιών για τις αναδασωτέες 
εκτάσεις. 

β) 182447/3049/24.9.80 

6. Την αριθ. 4181/23.9.1992 πρόταση του Δασαρχείου Πεντέλης 


σχετικά με την κήρυξη ως αναδασωτέας, της αναφερομένης στο θέμα 
εκτάσεως, αποφασίζουμε: 

Κηρύσσουμε αναδασωτέα, ώστε να αποκλεισθεί η διάθεσή της για 
άλλο προορισμό την ιδιωτική δασική έκταση (ιδιωτικό δάσος), εμβαδού 
δύο στρεμμάτων και επτακοσίων τριάντα τετραγωνικών μέτρων 
(2.730) τ.μ. στη θέση «Γκούριζα» περιφέρειας Κοινότητας Σταμάτας Ν. 
Αττικής, με σκοπό τη διατήρηση του χαρακτήρα τού δάσους του οποίου 
η δασική βλάστηση, που αποτελείτο από χ. πςύκη, καταστράφηκε κατά 
μήνα Μάρτιο 1992 με παράνομη εκχέρσωση, φύτευση (45) ελαιοδέν- 
δρων και σπορά με ψυχανθή και προσδιορίζεται από τα στοιχεία Α-Β-Γ- 
Δ-Α, όπως φαίνονται στο συνημμένο διάγραμμα το οποίο αποτελεί ανα¬ 
πόσπαστο μέρος της αποφάσεως αυτής και έχει όρια: 

Ανατολικά: Με ιδιωτικό δάσος χ. πεύκης. 

Δυτικά: Με χωματόδρομο. 

Βόρεια: Με ιδιωτικό δάσος χ. πεύκης. 

Νότια: Ομοίως ως άνω. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 21 Οκτωβρίου 1992 
Ο Νομάρχης 

ΕΥΑΓ. ΧΑΡΑΛΑΜΠΙΔΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(3) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Ηρακλείου 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθη κί μ ε τ0 από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α' 154) 
όπως τροποποιήθηκε με το υπ’ αριθμόν 367/1987 Π. Δ/γμα (Α' 
163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. ΤηνΤ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

6. Την 35590/11.11.1991 αίτηση του Γεωργίου Πετράκη. 

7. Την 310/1992 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

8. Την 36717/18.7.1992 απόφαση του Υφυπουργού Περιβάλλο¬ 
ντος, Χωροταξίας και Δημοσίων Έργων, για προέγκριση της σχετικής 
τεχνικής μελέτης, με πρόταση του Υφυπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς του συντελεστή δό¬ 
μησης που εγκρίθηκε α) με το από 6.10.1990 Π. Δ/γμα (Δ' 681), από 
το βαρυνόμενο (διατηρητέο) ακίνητο, που βρίσκεται εντός του ρυμοτομι¬ 
κού σχεδίου Αθηνών (περιοχή Θησείο) επί της οδού Ερυσίχθονος 46 για 
το οποίο έχει εκδοθεί ο 3610/1992, σχετικός τίτλος δικαιώματος με¬ 
ταφοράς συντελεστή δόμησης, στο όνομα Γεωργίου Πετράκη και β) με 
το από 9.7.1990 Π.Δ/γμα (Δ' 451) από το βαρυνόμενο (διατηρητέο) 
ακίνητο, που βρίσκεται εντός του ρυμοτομικού σχεδίου Αθηνών (πε¬ 
ριοχή Μεταξουργείο) για το οποίο έχει εκδοθεί ο 3611/1992 σχετικός 
τίτλος δικαιώματος μεταφοράς συντελεστή δόμησης στο όνομα Γεωρ- 
γίου Πετράκη, σε άλλο ακίνητο (ωφελούμενο), που βρίσκεται εντός ρυ¬ 
μοτομικού σχεδίου Δήμου Ηρακλείου (Ν. Αττικής), επί της οδού Κλει¬ 
σούρας (Ο.Τ. Γ 459) για το οποίο υφίσταται δικαίωμα πραγματοποίη¬ 
σης μεταφοράς συντελεστή δόμησης υπέρ του Γεωργίου Π. Πετράκη δυ¬ 


νάμει του 5025/1990 συμβολαίου όπως φαίνεται με στοιχεία Α Β Ε Δ 
Α στο σχετικό πρωτότυπο διάγραμμα σε κλίμακα 1:200, που θεωρτμ 
θηκε από τον Προϊστάμενο της Διεύθυνσης Τοπογραφικών Εφαρμογών 
με την 92988/1992 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

- Συνολική δομήσιμη επιφάνεια, η οποία δύναται να δομηθεί στο 
ωφελούμενο ακίνητο επιπλέον της επιτρεπομένης βάσει των ισχυόντων 
στην περιοχή όρων δόμησης 35,442 τ.μ. που αντιστοιχούν σε 22,00 
τ.μ. από ορόφους του με στοιχείο (α) αναφερομένου στην προηγούμενη 
παράγραφο βαρυνομένου ακινήτου και 26,98 τ.μ. από ορόφους του με 
στοιχείο (β) αναφερομένου στην ίδια παράγραφο βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 147,80 τ.μ. 

β. Ποσοστό κάλυψης: 53% 

γ. Συντελεστής δόμησης: 1,0517 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
μέτρα (10,00) μ. 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:50, που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
92988/1992 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

4. Πριν την χορήγηση της οικοδομικής άδειας πρέπει να προσκομι- 
σθεί στην αρμόδια πολεοδομική υπηρεσία από τους ενδιαφερομένους πι¬ 
στοποιητικό από το οικείο υποθηκοφυλακείο για τη σημείωση, στη με¬ 
ρίδα του δικαιούχου, του παρόντος Π. Διατάγματος καθώς και βεβαί¬ 
ωση από την αρμόδια υπηρεσία του Υπουργείου Περιβάλλοντος Χωρο¬ 
ταξίας και Δημοσίων Έργων ότι ακυρώθηκαν οι 3610/92 και 3611/ 
1992 ονομαστικοί τίτλοι δικαιώματος μεταφοράς συντελεστή δόμησης. 

Άρθρο 2 

Ακυρώνεται ο 3610/92 και 3611/92 ονομαστικοί τίτλοι δικαιώ¬ 
ματος μεταφοράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 16 Νοεμβρίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 




Γ £ ί Ρ· ΑνΊΤ ο £-Το Λα,Τ ί 

ΑΠΟΦΑΣΕΙΣ 

„ Αριθ. 92984/6656 (4) 

Αναστολή χορήγησης οικοδομικών αδειών σε εχτός σχεδίου περιοχή 
του οικισμού Ζαχάρως Δ. Ζαχάρως (Ν. Ηλείας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Α του από 17.7.1923 Ν.Δ/ 
τος «περί σχεδίων πόλεων κ.λπ.» (Α' 228), όπως μεταγενέστερα τροπο¬ 
ποιήθηκαν και συμπληρώθηκαν. 

2. Τις διατάξεις της παρ. 1 (εδ. ιδ') του άρθρου 23 του Ν. 1558/85 
«Κυβέρνηση και Κυβερνητικά Όργανα» (Α' 137). 

3. Τις διατάξεις του άρθρου 12 (παρ. 5) του Ν. 1647/1986 «Οργα¬ 
νισμός Κτηματολογίου και Χαρτογραφήσεων Ελλάδας (ΟΚΧΕ) και άλ¬ 
λες σχετικές διατάξεις» (Α' 141). 

4. Την 72/92 απόφαση του Δημοτικού Συμβουλίου Ζαχάρως (Ν. 
Ηλείας). 

5. Το 191/25.9.1992 υπηρεσιακό σημείωμα της Διεύθυνσης Πολε- 
οδομικού Σχεδιασμού. 


6. Το γεγονός ότι προωθείται η μελέτη ένταξης της περιοχής στο 
σχέδιο. 

7. Τις διατάξεις του άρθρου 29Α του Ν. 1558/1985 όπως αυτό 

προστέθηκε με το άρθρο 27 του Ν. 2081/92 (Α' 154) και το γεγονός 
ότι από τις διατάξεις αυτής της απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζουμε: . ·,, 

1. Αναστέλλεται για ένα (1) χρόνο η χορήγηση οικοδομικών αδειών 
στην εκτός του εγκεκριμένου ρυμοτομικού σχεδίου περιοχή του οικισμού 
Ζαχάρως Δήμου Ζαχάρως (Ν. Ηλείας), όπως η περιοχή φαίνεται με 
μπλε διαγράμμιση στο σχετικό πρωτότυπο διάγραμμα σε κλίμακα 
1:5.000 που θεωρήθηκε από τον Προϊστάμενο της Διεύθυνσης Τοπο¬ 
γραφικών Εφαρμογών με την 92984/6656/1992 πράξη του και που 
αντίτυπό του σε φωτοσμίκρυνση δημοσιεύεται με την παρούσα από¬ 
φαση. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 30 Οκτωβρίου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




